burgasdotpro/wikipedia huggingface dataset:
Emily Procterová

Emily Procterová (* 8. október 1968, Raleigh, Severná Karolína) je americká herečka najlepšie známa vďaka úlohe "Calleigh Duquesneovej" v seriáli "".
Životopis.
Narodila sa a študovala v Severnej Karolíne. Keď jej boli dva roky jej rodičia (William a Barbara) sa rozviedli. Emily odpromovala na škole Ravenscroft vo svojom rodnom meste. Potom čo vyštudovala žurnalistiku a tanec na univerzite vo Východnej Karolíne stala sa moderátorkou počasia v Greenville v Severnej Karolíne.
Keď sa odsťahovala do Los Angeles, jej otec jej zaplatil dvojročnú hereckú školu. Ešte než odpromovala, objavila sa v niekoľkých malých rolách vo filmoch ako "Jerry Maguire" alebo "Breast Men", kde sa dokonca objavila po boku hereckých hviezd ako David Schwimmer alebo Chris Cooper. V seriáli "Superman" hrala "Lanu Langovú" ako vôbec prvá blonďatá herečka. V roku 2002 prerazila rolou "Calleigh Duquesneovej" v seriáli "", v ktorom hrá dodnes.
Sama sa tiež dobrovoľne prihlásila do programu "Young Storytellers", pri ktorom navštevuje základné školy a rozpráva sa s deťmi, predovšetkým o ich talente atď. Zároveň pracuje v charite pre podporu ľudí bez domova. Ako koníček má dekorácie interiéru, najradšej má španielsky štýl z roku 1921. Emily je vášnivá hráčka pokru. Hru ju ako malú naučil jej otec. V pokri sa zúčastnila dokonca turnaja celebrít.
Hotel Boboty

Hotel Boboty je hotel vo Vrátnej doline blízko osady Štefanová. Jeho autorom bol významný slovenský architekt Ferdinand Čapka. Bol postavený v roku 1966.
Hotel sa nachádza na južnom úpätí masívu Boboty v nadmorskej výške . V 70. a 80. rokoch bol najluxusnejším hotelom vo Vrátnej doline s reštauráciou, kaviarňou, vinárňou a krytým bazénom. Hotel prešiel kompletnou rekonštrukciou.
2H+

2H+ (tiež 2HPlus alebo 2H Pozitiv) bola slovenská trojčlenná hip-hopová skupina pochádzajúca z Bratislavy.
História.
Formácia vznikla okolo roku 2001. Vtedy ju tvorili Suvereno (vtedy pôsobil pod umeleckým menom MCL), Cigo, Vladis a DJ Wugy. Neskôr sa Cigo pridružil k petržalskej skupine H16 a DJ Wugy ku skupine Rendezska.SK. MCL (Suvereno) a Vladis spoločne s novým členom Skeptikom, ktorý pôsobil ako DJ, začali pracovať na debutovom albume 2H+ a koncom roku 2005 vyšiel pod názvom "Taktomalobyťataktobude". Album vyšiel na náklady skupiny, čo sa podpísalo aj na samotnej kvalite zvuku, ale pomaly sa skupina dostala do povedomia slovenskej hip-hopovej kominuty.
Koncom roka 2006 vydala skupina EP s názvom "Bar Element", ku ktorému v roku 2007 nasledoval prvý oficiálny videoklip na remixovú verziu skladby "Barová". Klip obsahuje aj špeciálny projekt s názvom Street Flair, čo je spojenie extrémneho barmanského umenia a rapu.
V roku 2007 ukončil DJ Skeptik svoje pôsobenie v 2H+, MCL si zmenil meno na El Suvereno, na koncertoch ich dopĺňal DJ Grimaso. Tretím členom skupiny a producentom sa stal Deryck. Koncom roka 2007 vydali album "Premium". Na albume sa objavili aj hostia ako Cigo, Majk Spirit, Čistychov, Bacil, Zverina a iní. S albumom sa objavili aj prvé informácie o Suverenovom prvom sólovom albume.
V roku 2010 Vladis aj Suvereno (ktorý vypustil zo svojho mena "El") vydali sólové albumy. Vladisov 2CD album sa volá "Generácia", vyšiel 26. apríla a Suverenov sa volá "Král vs Joker" a vyšiel 17. mája.. Začiatkom leta 2011 Suvereno vydáva mixtape s názvom Zlata Stredná Cesta Mixtape. 19.novembra 2012 Suvereno vydal album Alchymista.
Skupina sa oficiálne rozpadla v máji 2013.
Michel Thomas

Michel Thomas, rodený Moniek (Moshe) Kroskof (* 3. február 1914, Lodž - † 8. január 2005, New York) bol poľský polyglot, lingvista a učiteľ jazykov.
Svoje detstvo strávil v Nemecku a vo Francúzsku. S nástupom Hitlera k moci sa preňho začala doba prenasledovania. Michel utiekol do Francúzska, kde sa pridal k protinacistickému odboju. Bol niekoľkokrát zatknutý a pár rokov strávil v pracovných táboroch. V roku 1947 emigroval do Los Angeles. Otvoril si jazykovú školu v Beverly Hills pod názvom Polyglot Institute (neskôr premenovaná na The Michel Thomas Language Center) a vynašiel nový systém učenia jazykov známy ako "Michel Thomas Method" (metóda Michela Thomasa), ktorá, ako sám vyhlasoval, má naučiť študentov vedieť veľmi dobre konverzovať už po pár dňoch štúdia. Medzi jeho študentmi boli diplomati, priemyselníci i celebrity ako Raquel Welch, Barbra Streisand, Emma Thompson, Woody Allen a Grace Kelly, ktoré platili za jeho služby poplatky do výšky 25 000 dolárov. Úspech jeho školy sa rychlo rozšíril, čo viedlo k otvoreniu druhej jazykovej školy v New Yorku a vydaniu množstva jazykových kníh a nahrávok.
Michel Thomas zomrel na zlyhanie srdca vo svojom dome v New Yorku 8. januára 2005 vo veku 90 rokov.
Zoznam ulíc a námestí v Komárne

Toto je zoznam ulíc a námestí v Komárne.
Rúra

Rúra môže byť:
Rúra (technika)

Rúra v technike označuje priestorový predmet kruhového prierezu, symetrický ku osi, ktorého dĺžka je výrazne väčšia, ako jeho priemer.
Rúra sa používa na fyzické oddelenie od okolitého priestoru. Oddelenie je buď kvôli ochrane predmetu, alebo technického média pred vonkajším vplyvom (rúra má funkciu obalu), alebo pre zabezpečenie iného prostredia potrebného pre prepravované médium (tlakové podmienky, chemická odolnosť (jedovatosť, žieravosť), zabránenie rozptylu média do prostredia a pod.). Hlavné využitie rúr je na prenos pracovného média (kvapaliny, plynu, pevnej látky...) z jedného miesta na druhé.
Rúry sa rozdeľujú podľa viacerých hľadísk:
PrimeGrid

PrimeGrid je distribuovaný výpočtový projekt určený na hľadanie rekordne veľkých prvočísel. Využíva platformu Berkeley Open Infrastructure for Network Computing (BOINC).
PrimeGrid pracoval s projektom Twin Prime Search na hľadaní rekordne veľkých dvoj-prvočísel, ktorých dĺžka je asi 58 700 číslic. Projekt bol ukončený, keď bolo nájdené dvojča daného prvočísla 15. januára 2007.
13. augusta 2007 projekt našiel najväčšie Woodallovo prvočíslo, 2367906*22367906-1. Jeho dĺžka je 712 818 číslic a je možná aj jeho decimálna reprezentácia. Objav urobil Stephen Kohlman z Kanady s použitím počítača Intel Core 2 Duo 6300 1,86 GHz s 1 GB RAM. Počítaču to trvalo 5 hodín a 41 minút s použitím programu LLR.
Malibu (rum)

Malibu je likér s prírodným kokosovým extraktom vyrábaný v Barbadose. Aj keď je alkohol od roku 1895 vyrábaný na Barbadose, je stáčaný do fliaš v Dumbartone v Škótsku firmou Pernod Ricard. Obsahuje 21,0 % alkoholu, reklamné kampane sú založené na tom, že karibský život sa dá žiť aj v západnom mestskom životnom štýle. V reklame je povedané: "„Ak by ľudia z Karibiku brali život rovnako vážne ako títo ľudia, nikdy by nemohli vynájsť Malibu. Vážne to išlo jednoducho.“"
Sú vyrábané aj ďalšie druhy Malibu rumov, sú to: Malibu Mango Rum, Malibu Passion fruit Rum a Malibu Pineapple Rum, predtým sa vyrábal aj Malibu Lime, ktorý sa predával iba na Barbadose a vo Francúzsku. Rum Malibu sa pije so šumivými nápojmi a ľadom, niekedy tiež s mliekom.
Aj keď je fľaša celá biela, nápoj je číry a viac viskózny než klasický rum.
Pour féliciter

Pour féliciter (francúzska výslovnosť [purfelisite], výslovnosť podľa slovenských slovníkov [pur félisité]; skratka p. f., P. F., v zahraničí alebo nespisovne aj p.f., P.F., na Slovensku a v Česku aj pf, Pf) alebo zriedkavo pour fêter [purfete] je v diplomatickom jazyku a podobnej formálnej komunikácii (najmä na vizitkách, komplimentkách a podobne) výraz, ktorý sa v podobe skratky používa na vyjadrenie želania šťastia k sviatku či pri významnej príležitosti (Nový rok, štátny sviatok, narodeniny, meniny a pod.). Špecifické varianty sú p. f. N. A. (pour féliciter Nouvel An = blahoželanie k Novému roku), resp. p. f. n. a. (pour féliciter nouvel an = blahoželanie do nového roka) a p. f. f. n. (pour féliciter fête nationale = blahoželanie k štátnemu sviatku). Na p. f. (resp. varianty) sa odpovedá skratkou p. r./P.R. (pour remercier = na poďakovanie) a ak zároveň želáme to isté druhej strane (napr. pri príležitosti Nového roka) používa sa skratka p. r. e. p. f. alebo p. r. p. f. (pour remercier [et] pour féliciter = na poďakovanie [a] p. f.).
Na Slovensku a v Česku sa skratka p. f. (P. F., Pf, pf) okrem toho dnes bežne používa špecificky ako formulka blahoželania k Novému roku (t.j. 1. január) resp. do nového roka (t.j. celý rok). Za skratkou sa často uvádza celý rok (napr. P. F. 2017) alebo len apostrof + posledné dve číslice roka (P. F. ’17).V takomto kontexte (t.j. ako bežné blahoželanie štastia špecificky do nového roka) sa skratka v zahraničí nepoužíva, a to ani vo Francúzsku (francúzsky ekvivalent v tomto kontexte je „Bonne année“).
Preklad francúzskeho výrazu.
Doslovný význam výrazu pour féliciter je „na blahoželanie“, ale do slovenčiny sa prekladá ako „veľa štastia“ alebo „pre šťastie“. Doslovný význam výrazu pour fêter je „na oslávenie“.
Dejiny novoročných kariet v Česku.
Tradícia posielania kartičiek (od konca 19. stor. pohľadníc) s blahoželaniami do nového roku vznikla v Česku v 15. storočí. Pôvodne išlo o istú formu prosby o dary, ktorú posielali učitelia vrchnosti a ľuďom, od ktorých záviselo ich živobytie. Preto k nim často pripájali verše. Postupne sa posielanie novoročných blahoželaní ujalo aj v ďalších vrstvách spoločnosti. V Čechách sa o to v prvej polovici 19. storočia zaslúžil gróf Karel Chotek, ktorého zvykom bolo posielať vlastnoručne maľované malé lístky ako ospravedlnenie rodinám, ktoré sa mu na Nový rok nepodarilo navštíviť. Od prvej polovice 19. storočia boli v českých krajinách novoročné blahoželania podľa francúzskeho vzoru dopĺňané formulkou "pour féliciter", neskôr skracovanou na P. F.. Niekedy sa uvádza, že novoročné karty s nápisom pour féliciter zaviedol až v roku 1907 Viktor Stretti.
Audrey Hepburnová

Audrey Hepburnová (vlastným menom "Audrey Kathleen Ruston", * 4. máj 1929, Ixelles, Belgicko – † 20. január 1993, Tolochenaz, Švajčiarsko) bola britská herečka (po matke holandského pôvodu), módna ikona a filantropka. Pracovala aj ako veľvyslankyňa dobrej vôle UNICEF.
Rok na dedine

Rok na dedine je film, ktorý rozpráva o výročných obyčajoch jednotlivých ročných období na slovenskej dedine. 
Autori vychádzali zo starých tradičných zvykov, spevov, hudby a tancov. Ukázali tak, koľko krásy a poézie má v sebe umenie národa a kultúra na Slovensku. Film mal svoju televíznu premiéru v roku 1967. 
Dielo režírovali Martin Ťapák a Karol L. Zachar. 
Vo filme hrali:
Laura Joh Rowlandová

Laura Joh Rowlandová (* 1954, Michigan, USA) je americká autorka detektívnych románov najznámejšia sériou noviel z obdobia neskorého feudalizmu v Japonsku, prevažne v meste Edo (dnes Tokio) od roku 1600.
Novely rozprávajú o príhodách Sana Ičiró, samuraja a nižšieho úradníka, ktorý sa stal hlavným vyšetrovateľom piateho Tokugawského šogúna, Tokugawu Cunajošiho, o jeho problémoch dodržiavania kódexu bušidó, službe spravodlivosti a svojmu pánovi, Šogúnovi a svojej manželke Ueda Reiko, ktorá sa často angažovala v Sanovom vyšetrovaní. Momentálne existuje dvanásť kníh z tejto série, začínajúc s veľmi úspešnou Shinju. Posledne publikovaná je Snežná kráľovná.
Na Slovensku je distribuovaná séria z českého vydavateľstva Metafora, ktoré vydalo desať dielov, počínajúc "Bundori" a končiac knihou "Rudá chryzamtéma".
Rowland vzala pre svoju fikciu ako podklad známe postavy japonskej histórie, ako boli Tokugawa Cunajoši a Janagisawa Jošivasu. Avšak historické detaily popísané v románoch sú presné a dôveryhodné.
Prečítaním tejto série kníh si rozšírime poznanie nielen skvele popísaných ľudských charakterov, ale aj skutočnej histórie a ducha Japonska, ktoré nie sú podávané len ako holé fakty dátumov a názvov, ale v pozadí možno skutočných životných príbehov ľudí, kultúry a udalostí, ktoré ich ovlyvňovali.
Príbehy súvisiace s históriou:
Psí šogún - Prečo bol Tokugawa Cunajoši nazývaný aj "psí šogún"?
Poznámky:
V Japonsku, rovnako ako u ostatných ázijských národov (napríklad našich susedov Maďarov) sa meno človeka uvádza v poradí: Priezvisko Meno. Príčina pravdepodobne netkvie v lepšom vyhľadávaní v databázach, ale z dôvodu zdôraznenia dôležitosti rodiny ako základnej jednotky funkčnej spoločnosti. Často citovaná fráza z Konfuciovej eseje "Da Xue" (Veľká náuka) vysvetľuje, "Ich osobnosti sú pestované, ich rodiny sa upevnili. Ich rodiny sú pevné, ich provincie zvolili múdru vládu. Ich provincie majú múdru vládu, celé kráľovstvo sa stalo pokojným a šťastným."
Lanolín

Lanolín prezývaný aj "vlnený tuk" je sekrét vylučovaný ovčou pokožkou na ochranu ovčieho rúna. Extrahuje sa z ovčej vlny, je zmesou sterolov a alkoholov a ich esterov, ale nie triglyceridov, takže to nie je chemicky tuk. Obaľuje každý vlas, chráni ho pred znečistením, baktériami a inými mikroorganizmami - roztočmi. Používa sa v kozmetike. Má ochranné vlastnosti a zabraňuje vysúšaniu pokožky. Lanolín, ktorý dostaneme kúpiť v lekárni, je zväčša zmes 65% tuku z vlny, 15% parafínového oleja a 20% vody. 
Prídavná látka lanolín je vedená v medzinárodnom číselnom systéme v súlade so smernicami EÚ pod skratkou E 913.
Hradný vrch

Hradný vrch môže byť:
Ľubľanský hrad

Ľubľanský hrad (, ) je stredoveký hrad na hradnom vrchu v Ľubľane.
Podľa archeologických nálezov bola oblasť súčasného hradu osídlená nepretržite od roku 1200 pred Kr., kedy tu boli postavené prvé osady a opevnenia. Hrad sa prvýkrát spomína v roku 1144 ako sídlo korožských vojvodov Spanheimovcov.
V 15. storočí bol hrad rozšírený komplexom stien a veží pri vstupe, kde sa nachádzal padací most. V tomto čase bola postavená aj kaplnka. V 16. a 17. storočí boli postupne postavené ostatné stavby.
Pretože to nebolo sídlo panovníka alebo inej dôležitej osoby a z dôvodu, že opevnenia už neboli potrebné, hrad začal strácať na význame. Udržiavacie náklady boli príliš vysoké a preto začal chátrať.
V 19. storočí bol používaný hlavne ako väznica a čiastočne ako vojenská bašta, čím stratil na popularite medzi verejnosťou.
V roku 1905 ho kúpila ľubľanská obec, ktorá ho osídlila. Obyvatelia tam ostali až do 60. rokov 20. storočia, kedy sa začali prípravy na rekonštrukciu. Koncom 60. rokov sa začala dlhá a nákladná rekonštrukcia. Celá rekonštrukcia trvala vyše 35 rokov. V 90. rokoch sa začal používať ako miesto sobášov a kultúrnych udalostí. V roku 2006 bola postavená lanovka na hrad a sprevádzkovaná v roku 2007.
Na hradnom vrchu sa nachádza aj pamätník Slovinskej vzbury v rokoch 1515 a 1573.
Stenóza

Stenóza je abnormálne zúženie kanálikovitých alebo dutinových orgánov.
William Wilberforce

William Wilberforce (* 24. august 1759, Kingston upon Hull, Spojené kráľovstvo – † 29. júl 1833, Londýn, Spojené kráľovstvo) bol britský politik a filantrop, ktorý v anglickom parlamente viedol kampaň proti obchodu s otrokmi a za sociálne reformy. Jeho kampaň bola zavŕšená úspechom v roku 1807, keď bol schválený zákon o zrušení obchodu s otrokmi. 
V nasledujúcich rokov sa ako poslanec angažoval aj za úplný zákaz otroctva. Hoci sa v roku 1825 vzdal miesta v Poslaneckej snemovni parlamentu, naďalej podporoval aktivity vedúce k presadeniu zákona o zákaze otroctva v britských kolóniách. Willberforce sa dožil zákazu otroctva, keď dňa 26. júla 1833 Poslanecká snemovňa prijala zákon o zrušení otroctva. O tri dni neskôr Willberforce zomrel a bol pochovaný vo Westminsterskom opátstve.
Pomurska regija

Pomurska regija (doslova "Pomurský región") je jedna zo štatistických administratívnych jednotiek Slovinska. V roku 2005 tu žilo 122 453 obyvateľov. Nachádza sa v najvýchodnejšej časti Slovinska a leží tu mesto Murska Sobota.
Goriška regija

Goriška regija (doslova "Gorický región") je jedna zo štatistických administratívnych jednotiek Slovinska. V roku 2005 tu žilo 119 628 obyvateľov. Nachádza sa v najzápadnejšej časti Slovinska a leží tu mesto Nova Gorica.
Podravska regija

Podravska regija (doslova "Podrávsky región") je jedna zo štatistických administratívnych jednotiek Slovinska. V roku 2005 tu žilo 319 235 obyvateľov. Nachádza sa v severovýchodnej časti Slovinska a leží tu druhé najväčšie slovinské mesto Maribor.
Cherchez la femme

Cherchez la femme (fr., čítaj [šeršelafam]) je francúzska fráza, ktorá v doslovnom preklade znamená "hľadajte ženu", vo voľnom preklade "za všetkým hľadaj ženu".
Fráza pochádza z knihy Alexandre Dumasa staršieho "Parížski Mohykáni" (1854), kde je v originálnom texte napísané:
V doslovnom preklade:
Táto fráza je zaužívaná v detektívnych príbehoch ako klišé: "nie je dôležité, aký je problém, najčastejšie je jeho pôvod u nejakej ženy". Táto fráza môže byť vo svojom širšom zmysle použitá na to, aby poslucháča naviedla hľadať príčinu vzniku problému.
Zoznam počtu Rusov v jednotlivých subjektoch Ruskej federácie

Zoznam počtu Rusov v jednotlivých subjektoch Ruskej federácie zoradený od najväčšieho po najmenší počet Rusov podľa výsledkov Všeruského sčítania obyvateľstva Ruskej federácie v roku 2002 podľa stavu subjektov Ruskej federácie zo dňa 1. decembra 2005.
Všeruské sčítanie obyvateľstva Ruskej federácie (2002)

Všeruské sčítanie obyvateľstva Ruskej federácie sa konalo v období od 9. - 16. októbra 2002. Sčítania obyvateľstva sa zúčastnili občania Ruskej federácie ako aj občania zahraničných štátov, ktorý sa v tom čase nachádzali na území Ruskej federácie.
Podľa štandardov Organizácie spojených národov sčítanie obyvateľstva sa má robiť každých desať rokov. Predchádzajúce sčítanie obyvateľstva sa uskutočnilo v roku 1989.
Účastníci sčítania obyvateľstva odpovedali na otázky o národnosti, veku, vzdelaní, rodinnom stave a tiež koľko jazykov ovládajú. Niektorí obyvatelia odpovedali aj na otázky hnuteľného majetku a životnej úrovne.
Sčítanie obyvateľstva Ruskej federácie stálo krajinu 4,8 miliárd rubľov.
Výsledok sčítania obyvateľstva.
Podľa výsledkov Všeruského sčítania počtu obyvateľstva Ruskej federácie sa počet obyvateľov oproti roku 1989 znížil zo 145,5 milióna o 1,8 milióna obyvateľov.
PF

PF môže byť:
pf môže byť:
Klasifikácia

Klasifikácia alebo triedenie môže byť:
Klasifikácia môže byť:
Metráž

Metráž môže byť:
Zasavska regija

Zasavska regija (doslova "Zasávsky región") je jedna zo štatistických administratívnych jednotiek Slovinska. V roku 2005 tu žilo 45 356 obyvateľov. Nachádza sa takmer v strede Slovinska a leží tu mesto Trbovlje.
Obalno-kraška regija

Obalno-kraška regija (doslova "Pobrežno-krasový región") je jedna zo štatistických administratívnych jednotiek Slovinska. V roku 2005 tu žilo 105 632 obyvateľov. Nachádza sa v juhozápadnej časti Slovinska a leží tu mesto Koper.
Savinjska regija

Savinjska regija (doslova "Sávsky región") je jedna zo štatistických administratívnych jednotiek Slovinska. V roku 2005 tu žilo 257 375 obyvateľov. Nachádza sa v stredovýchodnej časti Slovinska a leží tu mesto Celje.
Gorenjska regija

Gorenjska regija (doslova "Hornokraňský región") je jedna zo štatistických administratívnych jednotiek Slovinska. V roku 2005 tu žilo 199 085 obyvateľov. Nachádza sa v severozápadnej časti Slovinska a leží tu mesto Kranj.
ALF

ALF môže byť:
Ján Oberuč

Ján Oberuč (* 28. jún 1902, Palúdzka, dnes súčasť Liptovského Mikuláša - † 23. február 1956, Svätý Jur) bol slovenský cirkevný historik, autor prvej monografie o Matejovi Belovi v rámci slovenskej historiografie, ktorá vyšla po francúzsky v roku 1936 v Štrasburgu. Doktorát z teológie získal na Štrasburskej univerzite.
Šíp

Šíp môže byť:
Černoch

Černoch môže byť:
Konkávna funkcia

Spojitá konkávna funkcia na intervale formula_1, je význačná tým, že jej graf leží pod každou jej zostrojenou dotyčnicou. Jednoduchou a názornou pomôckou môže byť predstava grafu konkávnej funkcie na formula_1 ako šálky, do ktorej nemožno naliať kávu, pretože sa vždy vyleje. Opačný prípad tvorí konvexná funkcia. Samotná definícia je analyticky odvodená z vlastností funkčných hodnôt konkávnej funkcie vzhľadom na spojnicu krajných bodov intervalu konkávnosti. Možno povedať, že funkčné hodnoty konkávnej funkcie sú na intervale konkávnosti vždy nad spojnicou spomínaných krajných bodov.
Definícia.
Definíciu konkávnosti funkcie možno rozdeliť na definíciu konkávnosti funkcie a špeciálneho prípadu – rýdzej konkávnosti funkcie. Väčšinu elementárnych funkcií možno však považovať za rýdzo konkávne respektíve rýdzo konvexné. Príkladom môžu byť polynómy.
Definícia rýdzo konkávnej funkcie.
Nech "f" je funkcia spojitá na intervale formula_1. Potom hovoríme, že funkcia "f" je na intervale formula_1 rýdzo konkávna práve vtedy, keď existuje číslo formula_5 s vlastnosťou
formula_6
Definícia konkávnej funkcie.
Nech "f" je funkcia spojitá na intervale formula_1. Potom hovoríme, že funkcia "f" je na intervale formula_1 konkávna práve vtedy, keď existuje číslo formula_5 s vlastnosťou
formula_10
Intervaly konkávnosti.
Pri hľadaní intervalov, na ktorých je funkcia konkávna sa postupuje použitím druhej derivácie funkcie. Intervaly konvexnosti a konkávnosti funkcie delia inflexné body. V týchto bodoch funkcia mení zakrivenie. Funkcia je preto rýdzo konkávna na intervale, kde formula_11. Analogicky sa odvodí pravidlo pre interval konkávnej funkcie formula_12. Daná derivácia musí existovať. To, že funkcia je diferencovateľná nevyplýva priamo z podmienky spojitosti skúmanej funkcie, preto treba pridať podmienku diferencovateľnosti.
Konvexná funkcia

Spojitá konvexná funkcia na intervale formula_1, je význačná tým, že jej graf leží nad každou jej zostrojenou dotyčnicou. Jednoduchou a názornou pomôckou môže byť predstava grafu konvexnej funkcie na formula_1 ako šálky, do ktorej možno naliať kávu. Opačný prípad tvorí konkávna funkcia. Samotná definícia je analyticky odvodená z vlastností funkčných hodnôt konvexnej funkcie vzhľadom na spojnicu krajných bodov intervalu konvexnosti. Možno povedať, že funkčné hodnoty konvexnej funkcie sú na intervale konvexnosti vždy pod spojnicou spomínaných krajných bodov.
Definícia.
Definíciu konvexnosti funkcie možno rozdeliť na definíciu konvexnosti funkcie a špeciálneho prípadu – rýdzej konvexnosti funkcie. Väčšinu elementárnych funkcií možno však považovať za rýdzo konkávne respektíve rýdzo konvexné. Príkladom môžu byť polynómy.
Definícia rýdzo konvexnej funkcie.
Nech "f" je funkcia spojitá na intervale formula_1. Potom hovoríme, že funkcia "f" je na intervale formula_1 rýdzo konvexná práve vtedy, keď pre všetky čísla formula_5 platí:
formula_6
Definícia konvexnej funkcie.
Nech "f" je funkcia spojitá na intervale formula_1. Potom hovoríme, že funkcia "f" je na intervale formula_1 konvexná práve vtedy, keď pre všetky čísla formula_5 platí:
formula_10
Intervaly konvexnosti.
Pri hľadaní intervalov, na ktorých je funkcia konvexná sa postupuje použitím druhej derivácie funkcie. Intervaly konvexnosti a konkávnosti funkcie delia inflexné body. V týchto bodoch funkcia mení zakrivenie. Funkcia je preto rýdzo konvexná na intervale, kde formula_11. Analogicky sa odvodí pravidlo pre interval konvexnej funkcie formula_12. Daná derivácia musí existovať. To, že funkcia je diferencovateľná nevyplýva priamo z podmienky spojitosti skúmanej funkcie, preto treba pridať podmienku diferencovateľnosti.
Novgorodská krajina

Novgorodská krajina alebo Novgorodská zem () bola jedna z veľkých územno-štátnych jednotiek v sústave Staroruského štátu, neskôr Moskovského štátu, existujúca do roku 1708 s hlavným mestom v Novgorode.
V časoch najväčšieho rozkvetu územie Novgorodskej zeme siahalo od Bieleho mora až k Uralu, ohraničovala teda takmer celé dnešné územie severozápadného Ruska.
Novgorodskí Slovieni

Novgorodskí Slov(i)eni alebo Slov(i)eni alebo zriedkavo iľmenskí Slov(i)eni boli východoslovanské kmene žijúce v druhej polovici 1. tisícročia v oblasti Iľmenského jazera a horného toku rieky Mologa. Tieto kmene tvorili hlavnú časť obyvateľstva Novgorodskej zeme.
Koroška regija

Koroška regija (doslova "Korutánsky región") je jedna zo štatistických administratívnych jednotiek Slovinska. V roku 2005 tu žilo 73 754 obyvateľov. Nachádza sa v severnej časti Slovinska a leží tu mesto Ribnica na Pohorju.
Primorsko-notranjska regija

Primorsko-notranjska regija, do roku 2015 Notranjsko-kraška regija (doslova "Vnútornokraňsko-krasový región") je jedna zo štatistických administratívnych jednotiek Slovinska. V roku 2005 tu žilo 51 173 obyvateľov. Nachádza sa v južnej časti Slovinska a leží tu mesto Postojna.
Posavska regija

Posavska regija, do roku 2015 Spodnjeposavska regija (doslova "Dolnoposávsky región") je jedna zo štatistických administratívnych jednotiek Slovinska. V roku 2005 tu žilo 69 899 obyvateľov. Nachádza sa v stredovýchodnej časti Slovinska a leží tu mesto Krško.
Jugovzhodna Slovenija

Jugovzhodna Slovenija (doslova "Juhovýchodné Slovinsko") je jedna zo štatistických administratívnych jednotiek Slovinska. V roku 2005 tu žilo 139 747 obyvateľov. Nachádza sa v južnej časti Slovinska a leží tu mesto Novo mesto.
Slovenský bigbít

Desaťdielny cyklus Slovenský bigbít je podľa autorov výpoveďou o životných postojoch a pocitoch generácie, ktorú inšpirovali veľké idoly vznikajúcej bítovej hudby či ich predchodcovia: Chuck Berry, Little Richard, Elvis Presley, The Shadows,The Beatles, The Rolling Stones a ďalší. 
Tvorcovia Dušan Rapoš (produkcia a réžia filmu), Ľuboš Jurík (kniha a scenár filmu) a Jozef Šuhajda (kniha a scenár filmu) sa snažili zhromaždiť čo najviac dobových svedectiev, výpovedí, názorov, príhod a historiek bývalých bigbiťákov žijúcich dnes nielen na Slovensku, ale aj v zahraničí. O tejto slobodnej neslobodnej ére porozpráva najslávnejší manažér bratislavských bigbiťákov Peter Tuchscher, svoje zážitky a spomienky pridajú Peter Lipa, Ľubo Belák, Miro Žbirka, Pavol Hammel, Braňo Hronec, Janko Lehotský, Jožo Barina, Jano Baláž, Laco Lučenič, Vasko Velčický, Stano Herko, Marián Varga, Kamil Peteraj. Obohatia ich aj výpovede kolegov z Česka: Petra Jandu, Viktora Sodomu (The Matadors), Radima Hladíka a Jiřího Černého. 
Záver cyklu, tvorí záznam koncertu z PKO Legendy '60, na ktorom sa po vyše štyridsiatich rokoch stretli bývalí bigbiťáci a znovu oživili hity tejto éry. 
oficiálna stránka
Peter Tuchscher

Peter Tuchscher je prvý slovenský manažér, ktorý na profesionálnej úrovni viedol beatové skupiny Tiene, Kabinet 112, Beatmen a potom The Buttons. Mal prirodzenú autoritu, zaviedol disciplínu, mal cit pre výber hudobníkov, repertoár, choreografiu a zvukové a svetelné efekty, vystupovania aj oblečenia svojich skupín. Podarilo sa mu presadiť v Prahe, kde mali Beatmen aj The Buttons obrovský úspech. Po roku 1968 emigroval a hoci nebol spevák, účinkoval v muzikáloch Hair a Jesus Crist Superstar, potom odišiel meditovať do Indie a prijal meno Swami Gyan Agnideva. Na Slovensko sa vrátil ako živá legenda v roku 1996. O rokoch šesťdesiatych povedal: „Sloboda bola hudba, beat bolo oslovenie srdca.“
Jeho najnovším účinkovaním na verejnosti bolo spolupracovanie pri tvorbe seriálu "Slovenský bigbít".
Lörrach (krajinský okres)

Lörrach () je krajinský okres na juhozápade spolkovej krajiny Bádensko-Württembersko v Nemecku. Tento okres susedí s okresmi Breisgau-Hochschwarzwald a Waldshut. Ďalej na západe má okres hranice s francúzskym departementom Haut-Rhin; a na juhu so švajčiarskymi kantónmi Bazilej-mesto, Bazilej-vidiek a Aargau. 
Geografia.
Severovýchod okresu Lörrach tvoria najvyššie časti pohoria Schwarzwald ("Čierny les"). Na západe je oblasť "Markgrafler Hügelland", na juhu malé horské pásmo "Dinkelberg", ktoré obidva znižujú kopcovité oblasti okresu. Väčšiu časť južnej a západnej hranice okresu vytvára rieka Rýn.
Obyvateľstvo.
Vývoj počtu obyvateľstva okresu Lörrach od roku 1973:
Ludwigsburg (krajinský okres)

Ludwigsburg () je krajinský okres uprostred spolkovej krajiny Bádensko-Württembersko v Nemecku. Tento okres susedí (zo severu v smere hodinových ručičiek) s okresmi Heilbronn, Rems-Murr, nezávislým mestským okresom mestom Stuttgart, a okresmi Böblingen a Enz.
Geografia.
Okresom Ludwigsburg preteká väčšia rieka Neckar, ktorá rozdeľuje tento okres na väčšiu západnú a menšiu východnú časť.
Obyvateľstvo.
Vývoj počtu obyvateľstva okresu Ludwigsburg od roku 1973:
Main-Tauber

Main-Tauber () je krajinský okres na severovýchode spolkovej krajiny Bádensko-Württembersko v Nemecku. Tento okres susedí (zo severozápadu v smere hodinových ručičiek) s okresmi Miltenberg, Main-Spessart, Würzburg, Neustadt an der Aisch-Bad Windsheim a Ansbach (okresy v Bavorsku) a ďalej s okresmi Schwäbisch Hall, Hohenlohe a Neckar-Odenwald. 
Geografia.
Názov okresu Main-Tauber menuje dva hlavné rieky v tomto okrese. Rieka Main tvorí severnú hranicu okresu, zatiaľ čo jej prítok rieka Tauber preteká okresom z juhovýchodu na sever. Sever okresu pokrýva horské pásmo Spessart, južnú časť pokrýva oblasť nazývaná "Bauland".
Obyvateľstvo.
Vývoj počtu obyvateľstva okresu Main-Tauber od roku 1973:
Predrag Mijatović

Predrag "Peđa" Mijatović (srbsky: "Предраг Мијатовић") (* 19. január 1969, Titograd, Juhoslávia) je bývalý čiernohorský futbalista, a bývalý športový riaditeľ klubu Real Madrid. Je považovaný za jedného z najlepších juhoslovanských hráčov 90. rokov. Hrával ako útočník za kluby Budućnost Podgorica, FK Partizan, Valencia, Real Madrid, Fiorentina a Levante. Za reprezentáciu odohral 73 zápasov, v ktorých strelil 27 gólov. Hral aj na Eure 2000 a na Majstrovstvách sveta v roku 1998.
John Carew

John Alieu Carew (* 5. september 1979, Lørenskog, Nórsko) je nórsky futbalista, ktorý hrá za Aston Villu v anglickej FA Premier League.
Jeho prvým klubom bol nórsky klub Vålerenga IF, v drese ktorého hrával v roku 1997. V jeho drese sa mu podarilo vyhrať Nórsky pohár. V roku 1999 sa už drese Rosenborgu tešil zo zisku ligového titulu. Po dobrých výkonoch prestúpil do španielskej Valencie, v drese ktorej si zahral aj finále Ligy majstrov. V roku 2003 hosťoval za AS Rím v talianskej Serie A a neskôr prestúpil do tureckého Beşiktaşu Istanbul. Po sezóne 2004-05 prestúpil do francúzskeho Lyonu.
22. januára 2007 prestúpil do anglického klubu Aston Villa FC kam putoval výmenou za českého reprezentanta Milana Baroša. V Premiership debutoval 31. januára v zápase proti Newcastle United FC
Neckar-Odenwald

Neckar-Odenwald () je krajinský okres na severe spolkovej krajiny Bádensko-Württembersko v Nemecku. Tento okres susedí (z východu v smere hodinových ručičiek) s okresmi Main-Tauber, Hohenlohe, Heilbronn, Rhein-Neckar, a okresom Odenwald v Hesensku.
Geografia.
Ako už názov okresu prezrádza, okres leží v pohorí Odenwald, s najvyšším vyvýšením vrchom "Katzenbuckel" () blízko obce Waldbrunn na západe okresu. Hlavnou riekou v okrese je rieka Neckar.
Obyvateľstvo.
Vývoj počtu obyvateľstva okresu Neckar-Odenwald od roku 1973:
Hidetoši Nakata

Hidetoši Nakata (; * 22. január 1977, Jamanši) je bývalý japonský futbalista. Patril k najvýznamnejším ázijským futbalistom svojej generácie.
V rokoch 19972006 za japonské národné futbalové mužstvo odohral 77 zápasov, v ktorých strelil 11 gólov. Reprezentoval Japonsko na Majstrovstvách sveta 1998, 2002 a 2006.
3. júla 2006 oznámil koniec aktívnej kariéry, počas svojej desaťročnej kariéry okrem iného odohral sedem sezón v Taliansku a jednu v Anglicku.
Nuno Gomes

Nuno Gomes (* 5. júl 1976, Amarante, Portugalsko) je portugalský futbalista. Je útočník, ktorý hrá za Portugalské národné futbalové mužstvo a na klubovej úrovni v súčasnosti za Benficu Lisabon. Dostal prezývku "Gomes" počas detstva, po Fernandovi Gomesovi, ktorý vyhral zlatú kopačku v 1983 a 1985. Najväčšiu časť svojej kariéry odohral za Benficu, krátko pôsobil v talianskej Serie A, kde hral za Fiorentinu.
Ole Gunnar Solskjær

Ole Gunnar Solskjær (* 26. február 1973, Kristiansund, Nórsko) je nórsky futbalový tréner a bývalý futbalista. Pred príchodom do Anglicka hral za nórske kluby Clausenengen FK a Molde FK. Do Manchestru United prestúpil v lete 1996 za čiastku £1,5 milióna. "Zabijak s detskou tvárou" odohral za červených diablov spolu 366 zápasov, v ktorých strelil 126 gólov. Solskjær bol považovaný za "super náhradníka", ktorý po striedaní dokázal strieľať góly v posledných minútach zápasu. Najpamätnejší takýto moment prišiel vo finálovom zápase Ligy majstrov v roku 1999, kedy v nadstavenom čase vstrelil víťazný gól, čím zariadil zisk Treble pre United.
Solskjær debutoval v reprezentačnom drese Nórska 26. novembra 1995 v priateľskom zápase proti Jamajke. Zápas skončil remízou 1–1, pričom jediný gól svojho mužstva strelil práve on. V roku 1998 sa mu podarilo s národným mužstvom prebojovať na Majstrovstvá sveta, kde sa Nóri dostali až do osemfinále. Bol súčasťou Nórska aj na Majstrovstvách Európy v roku 2000. Po zdĺhavých zdravotných problémoch opäť obliekol reprezentačný dres 2. septembra 2006 v kvalifikačnom zápase na Majstrovstvá Európy 2008 proti Maďarsku. V zápase, ktorý skončil výhrou 4–1 vstrelil dva góly. Posledný zápas za reprezentáciu odohral 7. februára 2007 proti Chorvátsku, v ktorom Nórsko prehralo 2–1.
V roku 2007 hráč oznámil ukončenie svojej futbalovej kariéry kvôli pretrvávajúcim problémom s kolenom. V Manchestri United však naďalej zostal pôsobiť ako ambasádor a tréner rezervy. V roku 2010 sa dohodol na spolupráci s jeho bývalým klubom Molde FK, kde mal nastúpiť na pozíciu trénera v januári 2011. S klubom vyhral v prvých dvoch sezónach dva ligové tituly. V roku 2013 vyhral domáci pohár. Počas jeho pôsobenia na lavičke Cardiffu City v roku 2014 klub vypadol z anglickej Barclays Premier League. Do Nórska sa vrátil 21. októbra 2015, kedy sa dohodol na tri a pol ročnej zmluve s Molde. V sezóne 2015/2016 sa mu podarilo umiestniť pred súpermi z Fenerbahçe, Ajaxu a Celticu na prvom mieste v skupinovej fáze Európskej ligy. Nasledujúce dve sezóny skončil s Molde na druhom mieste v Eliteserien. 3. decembra 2018 predĺžil s klubom zmluvu do konca sezóny 2021.
19. decembra 2018 bol Solskjaer po odchode Josého Mourinha menovaný dočasným trénerom Manchestru United. Ale po skvelých výsledkoch a zlepšenom hernom prejave ho vedenie Manchestru United 28. marca 2019 vymenovalo za nového trvalého manažéra. S United podpísal zmluvu na 3 roky.
Úspechy.
Hráčske.
Clausenengen
Manchester United
Tréner.
Manchester United U21
Molde
Manchester United
Individuálne
Tréner mesiaca Premier League: Január 2019
Savo Milošević

Savo Milošević (po srbsky:Саво Милошевић) (* 2. september 1973, Bijeljina, Bosna a Hercegovina, Juhoslávia) je bývalý srbský futbalový útočník. 
Je najlepším strelcom a hráčom, s najväčším počtom štartov pre Národné futbalové mužstvo Srbska a Čiernej Hory. Po Majstrovstvách sveta 2006 ukončil reprezentačnú kariéru. Svoj úplne posledný zápas odohral 19. novembra 2008 v priateľskom zápase proti Bulharsku. V tomto zápase strelil dva góly a nepremenil dva pokutové kopy.
Na klubovej úrovni Milošević hrával za FK Partizan (1992-95), Aston Villu (1995-98), Taragozu (1998-2000 a 2002), Parmu (2000-01), Espanyol (2002-03), Celtu Vigo (2003-04), Osasunu (2004-2007) a Rubin Kazaň (2008).
Reprezentoval Juhosláviu na Eure 2000 a na Majstrovstvách sveta v rokoch 1998 a 2006.
Ortenau (krajinský okres)

Ortenau () je krajinský okres na západe spolkovej krajiny Bádensko-Württembersko v Nemecku. Tento okres susedí (zo severu v smere hodinových ručičiek) s okresmi Rastatt, Freudenstadt, Rottweil, Schwarzwald-Baar a Emmendingen, a na západe okres hraničí s francúzskym departementom Bas-Rhin.
Geografia.
Západná časť okresu Ortenau leží v údolí rieky "horný" Rýn, východnú časť tvorí pohorie Schwarzwald ("Čierny les"). Najvyššie vyvýšenie okresu je vrch Hornisgrinde (1 164 m), ktorý sa nachádza na severovýchode okresu. Najnižší bod (124,3 m) je v údolí rieky Rýn na severe.
Obyvateľstvo.
Vývoj počtu obyvateľstva okresu Ortenau od roku 1973:
Hadiarka

Hadiarka (iné názvy: štíhlovka, koralovka, staršie užovka; bohemizmus: "korálovka"; lat. "Lampropeltis") je rod hadov z čeľade užovkovitých.
Hadiarky sú malej až strednej veľkosti, pochádzajú z Južnej a Strednej Ameriky. Sú to lesné a púštne hady, živia sa hlavne jaštericami, vtákmi, drobnými cicavcami a menšími hadmi. Koralovky sú vajcorodé. Niektoré druhy majú nápadné obrúčky - sfarbenie vo forme červených, čiernych a bielych kruhov, čím do určitej miery napodobňujú koralovce (Elapidae).
Secure Hash Algorithm

Secure Hash Alogithm (SHA) je skupina kryptografických hašovacích funkcií. Funkcie vyvinula americká Národná bezpečnostná agentúra (NSA) ako nástupcu funkcie MD5, ktorá už nie je považovaná za bezpečnú (existencia metódy hľadania slabých kolízií v rádoch minút). 
SHA-1.
Ako štandard bola publikovaná v roku 1993 americkým NIST pod označením FIPS 180-1. Nahradzuje predošlú SHA-0, ktorá bola prelomená.
Funkcia rozsekáva vstupný tok dát na bloky o veľkosti 512 bitov. Posledný blok doplňuje a zarovnáva () na požadovanú veľkosť vstupného bloku. Tieto bloky sú postupne logicky sčítané. Na začiatku s náhodným inicializačným vektorom a každý nasledujúci blok vstupu vždy s predošlým výsledkom. Do požadovaného zarovnania sa pridáva údaj o veľkosti vstupu, na ktorý je vyhradených 64 bitov. Z toho plynie horná ohraničenosť maximálnej veľkosti vstupu na 264-1 bitov, čo je cca 2,3 miliónu TiB.
Výstupom SHA-1 je 160bitový reťazec, haš. 
Použitím informácie o veľkosti vstupu v procese výpočtu funkcie sa zvyšuje odolnosť funkcie voči slabým kolíziám. Za ďalšie zabezpečenie funkcie sa považuje vlastnosť lavínovitosť tvorby hašu – používaním predošlého výsledku, a teda šírenie zmeny v jednom bloku vstupu až do výstupu. Toto kritérium spôsobí veľkú zmenu výsledného hašu už pri zmene jediného znaku vstupného toku.
Príklad textového reťazca a jeho hašu:
 Prehlasujem, že ti dlžím 100 : 68741d0244e8ce0989af154977ce037c7c75a32e
 Prehlasujem, že ti dlžím 500 : 2eb70991cded1bd3b3f234675f8ad8b927cc3272
Použitie.
Ako každá hašovacia funkcia aj SHA-1 zabezpečuje hlavne kontrolu integrity dát, teda či nedošlo k ich pozmeneniu. Z toho plynie použitie napr. v digitálnych certifikátoch a následne aj elektronickom podpise, či v systéme PGP. Ide o funkciu, ktorá je presadzovaná v novo vznikajúcich amerických štandardoch v kryptografii a elektronickom podpisovaní.
Éric Deflandre

Éric Deflandre (* 2. august 1973, Rocourt) je belgický futbalový obranca.
V súčasnosti je hráčom Lierse S.K., najväčšie úspechy dosiahol v vo francúzskom klube Lyonu s ktorým získal tri ligové tituly. V roku 2004 sa vrátil do Belgicka.
Deco

Andersyn Luis de Souza, (* 27. august 1977, São Bernardo do Campo, Brazília) je bývalý profesionálny brazílsky futbalista známy ako Deco. Na medzinárodnej úrovni reprezentoval Portugalsko.
Na klubovej úrovni po úspechu v Lige majstrov s Portom hral od roku 2004 za Barcelonu. Po výmene trénera Barcelony v roku 2008 sa tam stal nepotrebným a prestúpil do Chelsea a v roku 2010 prestúpil do Fluminense Football Club. V auguste 2013 ukončil futbalovú kariéru.
Dušan Hájek

Dušan Hájek (* 21. júl 1946, Bratislava) je slovenský hráč na bicie nástroje a v súčasnosti filmový manažér. Najviac sa preslávil ako bubeník skupín Prúdy, Soulmen, Collegium Musicum, Modus, Limit a Banket. 
Hudobná kariéra.
Začínal v skupine Galaxia, ktorá sa rozpadla hneď po ukončení strednej školy. Neskôr nastúpil k skupine Phantoms a po jej rozpade prešiel do Blues Five. V skupine The Soulmen hral len krátkodobo, z dôvodu štúdií. 
Na Slovensku je Dušan Hájek najviac známy ako bubeník skupiny Collegium Musicum, do ktorej nastúpil v roku 1969. Na albume "Collegium Musicum Live" sa nachádza jeho bubenícke sólo v skladbe „Monumento“. V roku 1975 zo skupiny odišiel a vrátil sa až o dva roky neskôr. Po dokončení albumu "Continuo" opäť odišiel zo skupiny. V roku 1978 sa stal bubeníkom skupiny Modus. Po odchode Žbirku a Lučeniča z Modusu, Hájek spoluzaložil skupinu Limit.
V roku 1984 bol členom Lipa-Andršt Blues Band (hral tu na bluesovom albume "Škrtni, co se nehodí") ako aj členom skupiny Banket, kde vymenil akustické bicie za elektronické, čím zmenil svoj charakteristický zvuk. Jeho bicie znejú na ich debutovom albume elektronického rocku - "Bioelektrovízia". V roku 1986 sa stal členom skupiny Midi, s ktorou o rok neskôr (1987) nahral debutový album "Robo Grigorov – Midi" a v roku 1988 album "Nohy". 
V roku 1997 hral opäť s Collegium Musicum na comebackovom turné, v pôvodnej zostave z roku 1973. Spolu s comebackom vyšiel aj živý album "Collegium Musicum 97", ktorý obsahuje záznam z koncertnej haly Bratislava-Pasienky. Hral v PKO, so skupinou Collegium Musicum na akcii Legendy 60 a naposledy na koncerte k 70. narodeninám Mariána Vargu s názvom Marián Varga 70, 19. apríla 2017.
Hudobné nástroje.
Dušan Hájek používal vo svojich začiatkoch zostavu bicích Amati. Neskôr si zakúpil bicie značky Rogers, ktoré boli obohatené o množstvo perkusií, charakteristické pre štýl jeho hry. Po odchode zo skupiny Collegium Musicum hral na priesvitných plastových bicích značky Ludwig. V osemdesiatych rokoch hral na elektronických bicích. Jeho hra je charakteristická používaním prídavným tomov značky Amati a množstvom rozličných perkusií ako napríklad wood block, triangel, malý gong a ďalšie. Hájekov perfekcionizmus je cítiť aj z kvality jeho hrania na bicie, ktoré bolo inšpirované jazzom.
The Soulmen

The Soulmen bola slovenská bigbítová formácia fungujúca koncom šesťdesiatych rokov. 
História skupiny.
Skupinu založil Dežo Ursíny v roku 1966, keď odmietol s ostatnými členmi skupiny The Beatmen emigrovať a vrátil sa do Česko-Slovenska. Pôvodne mali mať rozšírenú zostavu o klávesy (v úplných začiatkoch skupiny na nich hrala Darina Kerová). Neskôr sa skupina rozhodla hrať v trio zostave. Z množstva vyskúšaných bubeníkov zostal ako prvý Dušan Hájek. Hájek odišiel zo skupiny z dôvodu štúdií a tak skupina zobrala bubeníka Vladimíra Mallého. Nasledovali koncerty a prvá cena na 1. česko-slovenskom beatovom festivale v Prahe v roku 1967. Záznam z tohto vystúpenia je dostupný na raritnom sólovom albume Deža Ursíniho, "Pevniny a vrchy 2" z roku 2000. Skupina absolvovala prvé zahraničné turné v Maďarsku. Celé obdobie skupiny podrobne popísal Fedor Frešo vo svojim denníku, ktorý bol publikovaný v rámci knihy Mariána Jaslovského, "Pevniny a vrchy". Tesne pred rozpadom nahrala skupina EP platňu v štúdiu Panton, v Prahe. Skladby The Soulmen boli použité vo filmoch "Pelíšky", "Muzika" alebo v relácii Slovenský bigbít. Posledný koncert skupiny sa odohral spolu s Prúdmi v Nitre v máji 1968. Po koncerte sa skupina rozpadla. 
Aktivity členov po rozpade.
Po rozpade skupiny Dežo Ursíny založil The New Soulmen. Fedor Frešo sa zoznámil s Mariánom Vargom, ktorý ho pozval do skupiny Prúdy, kde nahradil vyhodeného Vladimíra Kaššaya. K Prúdom sa pridal spolu s Frešom aj Vladimír Mallý, ktorý nahradil bubeníka Ľubomíra Dolinského. 
Vplyvy.
The Soulmen boli ovplyvnení bluesrockovým psychedelickým triom Cream.
Ostalb

Ostalb () je krajinský okres na východe spolkovej krajiny Bádensko-Württembersko v Nemecku. Tento okres susedí (zo severu v smere hodinových ručičiek) s okresmi Schwäbisch Hall, Ansbach ("Bavorsko"), Donau-Ries ("Bavorsko"), Heidenheim, Göppingen a Rems-Murr.
Geografia.
Okres leží vo východnej časti pohoria Švábska Jura ("Schwabische Alb"). Cez okres pretekajú rieky Rems, Jagst a Kocher, všetky sú prítokmi rieky Neckar.
Obyvateľstvo.
Vývoj počtu obyvateľstva okresu Ostalb od roku 1973:
Rastatt (krajinský okres)

Rastatt () je krajinský okres na západe spolkovej krajiny Bádensko-Württembersko v Nemecku. Tento okres susedí (zo severu v smere hodinových ručičiek) s okresmi Karlsruhe, Calw, Freudenstadt a Ortenau, na západe okres hraničí s francúzskym departementom Bas-Rhin. Úplne obklopený okresom Rastatt je nezávislý mestský okres mesto Baden-Baden.
Geografia.
Okres Rastatt leží v údolí rieky Rýn. Na juhovýchode okresu sa však už nachádza severná časť pohoria Schwarzwald ("Čierny les").
Obyvateľstvo.
Vývoj počtu obyvateľstva okresu Rastatt od roku 1973:
Christophe Dugarry

Christophe Dugarry (* 24. marec 1972, Lormont, Francúzsko) je bývalý francúzsky futbalový útočník. Bol súčasťou víťazných mužstiev Francúzska na Majstrovstvách sveta v roku 1998 a na Eure 2000. Veľkú časť svojej kariéry odohral za FC Girondins de Bordeaux, kde hrával v rokoch 1996 až 1998 a znovu v rokoch 2000 až 2003. Od roku 2006 pracuje ako televízny komentátor športových podujatí.
Vítor Baía

Vítor Manuel Martins Baía (* 15. október 1969, São Pedro da Afurada), prezývka "Vítor Baliza" je bývalý portugalský reprezentačný futbalový brankár, ktorý hrával za FC Porto a FC Barcelona.
Získal ocenenie Brankár roka UEFA v sezóne 2003-04.
Carlos Tévez

Carlos Alberto Tévez (* Carlos Alberto Martínez, 5. február 1984, Ciudadela) je argentínsky futbalista, známy z pôsobenia v kluboch Boca Juniors, Corinthians a neskôr v anglických kluboch West Ham United, Manchester United a Manchester City. V súčasnosti hrá za Juventus FC, kde prestúpil v roku 2013.
V rokoch 2003, 2004 a 2005 sa stal Juhoamerickým futbalistom roka a spolu s Lionelom Messim býva často označovaný ako "Nový Maradona".
Geoid

Geoid je fyzikálny model povrchu Zeme pri strednej hladine svetových oceánov. Je definovaný ako ekvipotenciálna plocha voči gravitácii, t. j. plocha s rovnakou úrovňou gravitačného potenciálu, na ktorý je vektor tiažového zrýchlenia kolmý.
Geoid, ako matematické teleso aproximujúce zemský povrch, pochádza z roku 1871 z dielne francúzskeho vedca Listinga. V priebehu času dospeli vedci k trom základným definíciám geoidu:
Geoid určuje na zemskom povrchu nadmorskú výšku v danom výškovom systéme.
Geoid sa voči referenčnému zemskému elipsoidu môže líšiť až o ± .
Na opis geoidu sa často používa jeho sférická harmonická reprezentácia. Najlepšia súčasná sada koeficientov pre túto reprezentáciu je EGM08 (Earth Gravity Model 2008), zostavený na základe medzinárodného projektu pod vedením NASA (The National Aeronautics and Space Administration).
William Penn

William Penn (* 14. október 1644, Londýn – † 30. júl 1718, Berkshire) bol anglický politik. 
Bol zakladateľom a majiteľom anglickej kolónie Pensylvánia, z ktorej neskôr vznikol štát Pensylvánia. Bol známym propagátorom demokracie a náboženskej slobody. Pensylvánia sa stala útočiskom kvakerov a ostrovom náboženskej tolerancie medzi ostatnými kolóniami.
Ako kvaker a pacifista proklamoval mier a snažil sa vyriešiť konflikty okrem iného aj vytvorením Spojených štátov Európskych. V roku 1693 napísal "An Essay towards the Present and Future Peace of Europe" ("Esej o súčasnom a budúcom mieri v Európe") v ktorom rozpísal vznik európskeho snemu, alebo parlamentu.
Socha na jeho pamiatku sa nachádza na vrchole Philadelphskej radnice.
Joseph von Sonnenfels

Joseph von Sonnenfels (* 1732 /1733 Mikulov - † 25. apríl 1817 Viedeň) bol rakúsky právnik, spisovateľ, dvorný poradca a teoretik osvieteneckého absolutizmu. Zaslúžil sa o odstránenie mučenia v Rakúsku (spis "Ueber die Abschaffung der Tortur").
Od roku 1763 bol profesorom Univerzity vo Viedni a od roku 1810 až do svojej smrti bol prezidentom Akadémie umenia vo Viedni.
V rokoch 1765 až 1767 a neskôr v rokoch 1769 až 1775 vydával svoj denník "Der Mann ohne Vorurtheil" v ktorom obhajoval liberálne tendencie v literatúre.
Hlinský potok

Hlinský potok môže byť:
Ravensburg (krajinský okres)

Ravensburg () je krajinský okres na juhovýchode spolkovej krajiny Bádensko-Württembersko v Nemecku. Tento okres susedí (z juhozápadu v smere hodinových ručičiek) s okresmi Bodensee, Sigmaringen a Biberach, a ďalej s bavorským nezávislým mestským okresom mestom Memmingen a bavorskými okresmi Unterallgäu, Oberallgäu a Lindau.
Geografia.
Okres Ravensburg pozostáva z dvoch pahorkatín "„Oberschwäbischen Hügelland“" a "„Westallgäuer Hügelland“".
Obyvateľstvo.
Vývoj počtu obyvateľstva okresu Ravensburg od roku 1973:
Pierre Dubois

Pierre Dubois (c. 1250 – c. 1321) bol francúzsky publicista, scholastik, právnik a dvorný poradca kráľa Filipa IV. Bol autorom viacerých politických pamfletov vrátane "De recuperatione terrae sanctae" z roku 1306, v ktorom vypracoval koncepciu na vytvorenie európskej organizácie zloženej zo suverénnych kresťanských štátov.
Kvetnica

Kvetnica môže byť: